Előterjesztés Zalakaros Város Önkormányzata Képviselőtestületének 2023. november 23-án tartandó ülésére.

Tárgy: Közvilágítási, illetve tér- és díszkivilágítási berendezések aktív elemeinek 2024. évi üzemeltetése, karbantartása
Az előterjesztést készítette: Bognár Ottó Péter településüzemeltetési, hatósági és közbiztonsági referens
Tisztelt Képviselőtestület!

Tájékoztatom a T. Képviselőtestületet, hogy 2014. január 1-től az MVM Watt Eta Hálózati és Közvilágítási Szolgáltató Kft. (7630 Pécs, Engel J. u. 6.), illetve jogelődje (továbbiakban MVM Watt Eta Kft.)  látja el a közvilágítási, illetve tér- és díszvilágítási berendezések aktív elemeinek üzemeltetésével járó feladatokat. 
Az MVM Watt Eta Kft.-vel az Önkormányzat legutoljára 2023. január 1-ei hatállyal 2023. december 31-ig kötött a szerződést, melyet a későbbiekben a felek kölcsönös megelégedésére további 1-1 évvel meghosszabbított.
Vállalkozó 2023. évben végzett munkájának összegzése: a Vállalkozó a karbantartási szolgáltatást jó színvonalon látta el. 

Tekintettel arra, hogy a szerződésben meghatározott időtartam hamarosan lejár, kérem a Tisztelt Képviselőtestületet, hogy a közvilágítási lámpatestek karbantartása vonatkozásában a szerződés meghosszabbításával, vagy új pályázat kiírásával döntést hozni szíveskedjen.

Mellékelten csatolom a MVM Watt Eta kft. közvilágítási elemek 2024. évi üzemeltetésére, karbantartására vonatkozó ajánlatát.

A díj 2023. évben 2610,- Ft/db/év + ÁFA volt, 2024-re ez az összeg 2810,- Ft/db/év + ÁFA, amely 7,66 %-os emelést jelent. Felhívom ugyanakkor a figyelmet, hogy az MVM Watt Eta Kft. kivitelezésében 148 db LED lámpa kerül idén felszerelésre, melyre 5 év garanciát vállalt. Ezek üzemeltetési díja: 1.500 Ft,- Ft/db/év + ÁFA 

Az ajánlat elfogadása esetén a fentiek figyelembevételével a közvilágítás üzemeltetésének, karbantartásának éves díja 1028 db lámpatest figyelembevételével 3.422.396, - Ft lesz 2024. évben. Ez 14.884 Ft-tal több a 2023. évi költségnél. Ezt az összeget a 2024. évi költségvetésben biztosítani szükséges. 
Tekintettel a folyamatban lévő, MVM Watt Eta Kft. által végzett LED-esítésre, javaslom a szerződés meghosszabbítását.
Határozati javaslat:
Zalakaros Város Önkormányzat Képviselőtestülete
1./ Egyetért azzal, hogy az MVM Watt Eta Kft-vel kötött szerződés 2024. december 31-ig kerüljön meghosszabbításra. Az ehhez szükséges intézkedések megtételére felkéri a Hivatalt.

2./ A közvilágítás bruttó 3.422.396 Ft/év összegű karbantartási díját a 2024. évi költségvetésben tervezni szükséges.   

3./ Zalakaros Város Önkormányzat Képviselőtestülete felhatalmazza a polgármestert a szerződés módosítás aláírására.

Határidő:            2023. december 21.

Felelős:               Novák Ferenc polgármester 

Zalakaros 2023. november 15.

